12.6.2023
DA
Den Europæiske Unions Tidende
C 204/11
2.1.3 Krav til sikkerhedsstillelse
Generelt er det hensigtsmæssigt at give CCP'er mulighed for at acceptere offentlige garantier og offentlige bankgarantier som sikkerhed.
ECB anerkender Unionens lovgivningsmæssige indsats for at lette ekstraordinære likviditetsbelastninger som følge af de seneste perioder med hidtil uset markedsvolatilitet.
For at undgå enhver tvivl, og idet forslaget ikke siger noget om de særlige forhold, der gør sig gældende for forretningsbankgarantier, understreger ECB imidlertid, at det ikke støtter, at usikrede forretningsbankgarantier permanent kan anvendes som sikkerhed (34).
Accept af ikke-sikrede forretningsbankgarantier bør fortsat være en midlertidig reguleringsforan­ staltning, der kun finder anvendelse på ikke-finansielle modparter.
Muligheden for permanent at acceptere ikkesikrede forretningsbankgarantier vil udgøre et strukturelt skifte i den reguleringsmæssige risikotolerance, der går videre end målet om at imødegå ikke-bankers ekstraordinære likviditetsproblemer.
Desuden advarer ECB mod at tillade CCP'er at acceptere forretningsbankgarantier fra alle clearingmedlemmer, herunder finansielle institutioner, i modsætning til kun fra ikke-finansielle modparter, som det er tilfældet i øjeblikket.
Endelig foreslår ECB at udvide anvendelsesområdet for de reguleringsmæssige tekniske standarder, som ESMA har udviklet, og som fastsætter betingelserne for, hvornår forretningsbankgarantier kan accepteres som sikkerhed, til også at omfatte offentlige garantier og offentlige bankgarantier.
Dette vil gøre det muligt for ESMA yderligere at præcisere de relevante krav til sikkerhedsstillelse med hensyn til offentlige garantier og offentlige bankgarantier.
2.1.4 Indberetningspligt
ECB støtter kraftigt forslaget om at fjerne undtagelsen fra indberetningskravene for koncerninterne transaktioner, der involverer en ikke-finansiel modpart (35).
I forbindelse med indførelsen af denne undtagelse i 2017 konstaterede ECB en række negative konsekvenser for både kvaliteten og anvendeligheden af de data, der indberettes i henhold til EMIR, samt myndighedernes evne til at overvåge den finansielle stabilitet på visse områder af de finansielle markeder (36).
Disse konsekvenser er stadig relevante.
F.eks. svækkede manglen på oplysninger om visse koncerninterne transaktioner ECB i udførelsen af sine finansielle stabilitetsrelaterede opgaver under uroen på energimarkederne i 2022.
Ikke-finansielle selskabers aktiviteter udgør en meget stor del af markederne for energiderivater.
Som følge heraf udgjorde manglen på data om koncerninterne transaktioner med mindst én ikkefinansiel modpart en væsentlig mangel i ECB's evne til at overvåge dette segment af derivatmarkederne.
Mere generelt udgør koncerninterne transaktioner på råvarederivatmarkederne en væsentlig del af de samlede bilaterale eksponeringer mellem markedsdeltagerne, og identifikationen heraf kan afsløre betydningen af visse store konglomerater ud fra et perspektiv om finansiel stabilitet.
Selv om den seneste uro hovedsagelig påvirkede energiråvarederivater, kan karakteren af fremtidige kriser ikke forudsiges.
Generelt kan manglen på et fuldstændigt markedsbillede også hæmme de kompetente myndigheders effektive overvågning af hurtigt skiftende markedsdy­ namikker.
I den forbindelse er det vigtigt at bemærke, at Europa-Parlamentets og Rådets forordning (EF) nr.
2015/2365 ikke (37) indeholder en lignende undtagelse for indberetning af koncerninterne genkøbsforretninger, værdipapirfinansiering og marginlån.
Fjernelsen af undtagelsen for koncerninterne transaktioner, der involverer en ikke-finansiel modpart, fra indberetningskravene i EMIR er en vigtig foranstaltning for at skabe et fuldstændigt markedsbillede og opnå overensstemmelse mellem de respektive forordninger.
(34) Jf. forordningsforslagets artikel 1, nr.
33), litra a), som ændrer artikel 46, stk.
1, i EMIR.
(35) Jf. forordningsforslagets artikel 1, nr. 5).
(36) Jf. afsnit 2.2.1-2.2.3 i Den Europæiske Centralbanks udtalelse CON/2017/42 af 11. oktober 2017 om et forslag til EuropaParlamentets og Rådets forordning om ændring af forordning (EU) nr.
648/2012 for så vidt angår clearingforpligtelsen, suspension af clearingforpligtelsen, indberetningskrav, risikoreduktionsteknikker for OTC-derivataftaler, der ikke cleares af en central modpart, registrering af og tilsyn med transaktionsregistre samt krav til transaktionsregistre (EUT C 385 af 15.11.2017, s. 10).
(37) Europa-Parlamentets og Rådets forordning (EU) 2015/2365 af 25. november 2015 om gennemsigtighed af værdipapirfinansierings­ transaktioner og vedrørende genanvendelse samt om ændring af forordning (EU) nr.
648/2012 (EUT L 337 af 23.12.2015, s. 1).